Jeg er så lei for det.
Skulle ønske jeg kunne endre på ting og dra tilbake i tid og
bare ikke ha våpen i huset
HVERT ÅR I USA
DOMFELLES OVER 8 000 MENNESKER FOR DRAP
FÆRRE ENN 50 % AV DEM TILSTÅR FORBRYTELSEN
DETTE ER HISTORIEN TIL INNSATT #80172
Jeg håper jeg en dag kan komme meg ut,
men jeg vet jeg tok et liv og må betale for det.
Og jeg er så lei for at jeg gjorde det.
Og kunne jeg fått ham tilbake, hadde jeg gjort det. Men det kan jeg ikke.
EN NETFLIX-SERIE
ET SPØRSMÅL OM LOJALITET
CHILLICOTE SENTER FOR KRIMINALOMSORG, I MISSOURI
I 2013 TILSTO VICTORIA SMITH DRAPET PÅ SIN EKTEMANN, CHRIS ISAAC
OVERTREDER
-Burde jeg ha håret bakover eller foran? -Jeg synes 'foran.
Jeg heter Victoria Smith.
Jeg ble dømt for forsettlig drap. Straffeutmålingen min ble livstid
pluss 25 år.
Jeg vokste opp i Poplar Bluff i Missouri.
Jeg har åtte søsken.
To av dem er døde,
og de to jeg hadde nærest forhold til var Roxie og Betty.
Jeg har et veldig nært forhold til Betty. Hun er lillesøsteren min.
Jeg var treg i oppveksten. Som lærevansker.
Jeg hadde lærevansker,
og jeg var ikke mentalt riktig. Jeg har alltid hatt problemer.
Jeg er gjennomsnittlig eller under i utdannelse.
VICTORIA ANSLÅS Å HA EN IQ LAVERE ENN 75
SOM PLASSERER HENNE I GRENSELAND TIL Å VÆRE PSYKISK UTVIKLINGSHEMMET
Mamma oppdro oss på velferdsstønader. Jeg vet ikke hvem faren min var.
Moren min sa aldri… Jo, hun sa det kunne vært en elvebåtkaptein
eller en mann som jobbet på elvebåten, men det ble aldri bekreftet.
Men jeg følte mammas kjærlighet var streng.
Jeg kaller det streng kjærlighet, og den gjorde meg til en sterkere person.
Jeg tror jeg ikke ville vært like sterk om det ikke var for moren min.
Liker ikke å snakke stygt om henne, men hun var alkoholisert da vi vokste opp,
og da hun drakk, lot hun frustrasjonene sine gå ut over meg.
Hun sparket og slo meg med knyttnevene,
lugget meg og…
Og fysisk mishandling, bare.
Det var minst to eller tre ganger i uka.
Sånn var stort sett oppveksten min fram til jeg ble 15.
Så tok jeg og flyttet til Louisiana med min eldre søster, Goldie.
SOM 17-ÅRING BLE VICTORIA GRAVID
DEN 14. DESEMBER 1983 FØDTE HUN SØNNEN, KENNY
Han var en stor baby.
Han var 60 cm lang.
Han veide 3,9 kg, og jeg syntes han bare var helt fantastisk.
Han var bare alt…
…Alt for meg.
Faren hans vil jeg jevnt over si mishandlet meg mye.
Han var alkoholiker også.
Det var normalt for meg å bli mishandlet.
Han tok kvelertak på meg og slo meg, og jeg tror alle forhold jeg har vært i,
har vært preget av mishandling. Det var mye mishandling,
og det er vanskelig. Det var det virkelig. Vanskelig.
FORBUDT Å STÅ VED VINDUET
ETTER TO ÅR SAMMEN FORLOT VICTORIA BARNEFAREN
Jeg ville beskytte Kenny fra verden.
Og jeg ville absolutt ikke at han skulle bli mishandlet.
Jeg ville sikre ham et godt liv.
Han hadde ikke fått det med meg hos faren hans.
I 1985 FLYTTET VICTORIA TILBAKE TIL MISSOURI FOR Å BO HOS MOREN SIN
Jeg begynte å jobbe heltid, og moren min tok seg av sønnen min.
Jeg likte å gå ut i helgene. Jeg var jo singel.
For jeg gikk også gjennom et stadium med alkoholproblemer.
Og jeg burde vært mer hjemme med sønnen min.
Moren min mente jeg kunne vært en bedre mor.
I 1986 TOK VICTORIAS MOR OVER OMSORGEN FOR KENNY
Hun fikk meg til å skrive under et papir på at hun hadde eneomsorg for ham,
ellers fikk vi ikke bo hos henne lenger.
Det knuste hjertet mitt. Det gjorde det virkelig.
Fikk meg bare til å føle at jeg mistet barnet mitt.
Jeg mistet virkelig grepet litt da, i hodet mitt.
Jeg begynte å drikke mer,
og jeg begynte å ta piller
og ting jeg ikke burde ta.
I 2000, ETTER EN SERIE MISLYKKEDE FORHOLD, BEGYNTE VICTORIA Å TREFFE CHRIS ISAAC
Jeg var 34 da jeg og Chris begynte å treffes. Han var 30.
Og det var et godt forhold i starten, fordi han ikke drakk.
Han var ganske snill i begynnelsen.
Og han var en veldig kjekk mann.
Vi hadde det veldig moro.
MOT SLUTTEN AV 2000 FLYTTET VICTORIA INN I CHRIS' HUSVOGN
DE GIFTET SEG I 2001
Chris jobbet for et privat selskap.
Og ryggen hans ble skadet av arbeidet han måtte gjøre.
Etter det begynte han å ta opioider.
Han har forandret seg. Han begynte å bli mer aggressiv.
Noen ganger måtte jeg på sykehus, når han hadde dyttet meg i salongbord og sånt.
Og jeg hadde brukne ribbein. Flere ganger måtte jeg ringe søsteren min,
fordi jeg trodde han kom til å drepe meg.
Og jeg var alltid redd for at noe sånt kunne skje.
I 2012 FIKK VICTORIA SLAG PÅ GRUNN AV HØYT BLODTRYKK
TILBAKE I HJEMMET VAR HUN AVHENGIG AV RESEPTBELAGTE MEDISINER
Jeg styrte husholdningen. Betalte regningene, lagde måltidene.
Og jeg klarte ikke å gjøre det like bra som før.
Jeg prøvde, men jeg var for svak.
Chris var sint, fordi jeg ikke greide å gjøre som vanlig.
Han ble mye mer aggressiv.
Til tider var han som en gal mann.
Kombinasjonen av medisinene
og hvor stresset jeg ble av å ikke få sove…
…fikk meg til å hallusinere.
Og det begynte å bli skikkelig ille,
og jeg var klar til å flytte ut.
Jeg var i ferd med å få tingene mine ut derfra,
bli kvitt det jeg ikke trengte, og…
Da hendelsen fant sted.
14. MAI 2013
Dette er det jeg husker.
Jeg lå, men jeg var våken.
Og jeg gikk på kjøkkenet.
Jeg skulle plukke opp en pakke sigaretter, og…
Jeg plukket ikke opp sigarettene, men en pistol.
Noe sa til meg at jeg skulle gjøre slutt på ham.
Chris sov. Han sov på sofaen
den gangen jeg skjøt ham.
Og det er det siste jeg husker.
VICTORIA RINGTE STRAKS NØDTELEFONEN OG TILSTO DRAPET
I TRE ÅR SENERE BLE HUN DØMT TIL LIVSTID I FENGSEL
CHRIS ISAAC VAR 43 ÅR GAMMEL DA HAN BLE DREPT
Du og Chris kjørte den store trehjulingen utfor høysida på den verandaen…
Ja, men vi hoppet med dem her bak.
Ja, og så var dere gutter ute og satte støvlene fast i kurukene.
HAN VAR EN AV ÅTTE SØSKEN
Husker en gang at Kenny og Millie så henne.
Og selv om Chris ikke er her med oss, har vi fortsatt alle de gode minnene.
-Ja. -Og han lever fortsatt gjennom oss, så…
Dette er Chris som baby, og det er Kay og Billy, og det er meg.
Vi kalte ham Kojak.
-Ja. Han var skallet. -Ja.
-Fikk han navnet siden han var skallet?
-Fant ikke pappa på det navnet? -Ja.
Han var en søt liten gutt i oppveksten.
Han var bare glad i alle. Full av liv.
Jeg er Cathy Colbert, og Chris Isaac var lillebroren min.
Det var åtte oss til sammen.
Fem jenter og tre gutter.
Her er et bilde fra avgangsseremonien hans ved Puxico videregående.
Og vi var så stolte over å se ham uteksamineres,
fordi Chris hadde lærevansker.
Og dagen han fullførte videregående var bare en strålende dag for oss alle.
"En stor, kjærlig bamse" beskriver ham best, for det var han.
-Godmodig. -Ja.
Ja, veldig godmodig.
Jeg var på jobb og fikk en telefon.
Jenta på kontoret kom ut og sa: "Cathy, du må komme…"
Beklager.
"Du må ta denne telefonen.
Det er veldig viktig."
Jeg sa: "Hva er det, da?"
Hun sa: "Jeg kan ikke si det." Jeg sa: "Er det noe vondt?
Bare si om det er noe vondt."
Og hun sa: "Ja."
Det var min søster, Gina.
Hun sa: "Chris er død.
Vicky skjøt ham."
Beklager.
Det hang overhodet ikke på greip,
for jeg visste de hadde hatt endel problemer,
og de fleste par har jo det,
men jeg ble helt satt ut
da vi fant ut at det var hun som hadde drept ham.
Jeg kunne ikke tro det.
Det var ikke den Vicky vi kjente.
Det er bare så mange ubesvarte spørsmål.
Den dagen føltes dobbelt tragisk, for jeg hadde et så nært forhold til Vicky,
og ennå i dag knuser det hjertet mitt,
fordi jeg elsket henne som en av søstrene mine.
Det gjorde vi alle.
Jeg vet ikke hva som skjedde.
POPLAR BLUFF I MISSOURI
VÅPEN, AMMUNISJON OG LYDDEMPERE!!!
TIL TROSS FOR PÅSTÅTT MISHANDLING
HADDE VICTORIA VED DOMSAVSIGELSEN ALDRI OPPGITT NOE MOTIV FOR DRAPET
Ingenting er sikkert her i verden,
og særlig når du etterforsker forbrytelser. Du bør passe på
å kikke i alle hjørnene,
for du vet ikke hva som gjemmer seg rundt dem.
Jeg heter Betty Frizzell.
Jeg begynte som sheriffassistant i et lite distrikt litt unna Poplar Bluff…
…og ble til slutt politisjef.
Jeg har gransket Chris Isaac-saken i årevis, sikkert siden dagen det skjedde.
Jeg jobbet ikke direkte på saken.
For jeg ville ikke bli involvert.
Jeg ville leve mitt fine lille liv i St. Louis.
Men jeg involverte meg fordi jeg var betenkt over
om Victoria faktisk skjøt.
Jeg vet når Victoria lyver…
…for jeg er Victorias søster.
Dette er huset vi kjøpte,
og jeg var skolejente og Vicky var
tenåring.
Jeg hadde bakrommet, Vicky det i midten og mamma soverommet foran.
Det fører mye triste følelser med seg. Mange ødelagte drømmer.
Det er som et monument over Vickys liv.
Prøver å se pent ut, men bærer fortsatt på mange skader.
Mitt første minne er at Vicky havner i trøbbel,
og moren min var mye sint, spesielt hvis hun hadde drukket.
Vicky var tregere mentalt
og visste ikke hvordan hun skulle kontrollere oppførselen sin.
Første gang jeg så noe blø var det Vicky.
Og det var ikke bare å få ris.
Det var knyttnever, lugging og spark.
Akkurat som om hun var i et pubslagsmål, men med ei lita, elleve år gammel jente.
Vicky tok imot all julingen som mamma øste ut på henne.
Slo mamma meg, prøvde Vicky å gjøre henne sinna,
så hun fikk avledet mammas oppmerksomhet over på seg selv.
Hun beskyttet meg fordi hun ville jeg skulle få det livet jeg har nå.
Vicky er et av de mest selvoppofrende menneskene jeg har møtt.
Jeg tror ikke Victoria drepte Chris. Jeg tror det var en annen.
Jeg tror det var min nevø, Kenny.
EN MÅNED FØR DRAPET
FLYTTET VICTORIAS SØNN, KENNY, INN I HJEMMET DERES
HAN VAR I HUSVOGNEN DA SKYTINGEN FANT STED
Dette er ikke bare en opplagt sak med to rusmisbrukere,
at én fikk for seg å drepe den andre.
Jeg tror politiet fikk tunnelsyn.
"Hun sa hun gjorde det. Opp og avgjort."
Jeg har hatt mange saker med falske tilståelser.
Folk kommer med falske tilståelser hele tiden.
VICTORIA BLE ARRESTERT OG SIKTET INNEN 12 TIMER ETTER SKYTINGEN
BLOOMFIELD I MISSOURI
STODDARD COUNTY SHERIFFKONTOR
Du vil gjøre etterforskningen skikkelig,
for ofte er det ikke så enkelt som det virker.
Men i denne saken var det det.
Jeg heter Andrew Holden.
Jeg er i dag visesheriff ved Stoddard County sheriffkontor
Jeg var en av etterforskerne i denne drapsetterforskningen.
BEVIS
Alt vi så på,
alle bevisene, alle avhørene,
ledet rett tilbake til den første nødtelefonsamtalen.
INNEN TI MINUTTER AV SKYTINGEN HADDE VICTORIA RINGT NØDTELEFONEN
Nødtelefonen, hva er problemet?
Jeg er på North Church Street 365 . Jeg drepte akkurat mannen min.
Du drepte akkurat mannen din?
Ja, jeg skjøt ham seks ganger, og tolv ganger i hodet.
Jeg heter Victoria Isaac.
Hva er adressen?
Hun ringte og sa hun hadde skutt mannen sin,
og da vi kom inn og så,
var det rimelig åpenbart det som hadde skjedd.
POLITIET ANKOM ÅSTEDET INNEN 30 MINUTTER
Sprutflekkene i ansiktet hennes var synlige.
Man kunne gå bort til henne og se de små blodflekkene.
Det var ikke noe man måtte lete etter.
Det var åpenbart.
Vi samlet det som ble kalt GSR, som er kruttslam fra skyting.
Og det er det vanlig å samle inn i alle skytinger.
Victoria testet positivt på kruttslamrester.
KRUTTSLAMRESTER INDIKERT PÅ PRØVETAKINGER
Et annet bevis vi fant, var et papir med Victorias siste vilje og testament,
der hun ga bort eiendelene sine til andre.
Det tydet på at hun mente å ta livet av seg.
Jeg tror den fulle planen i dette tilfellet var drap og selvmord,
men noe fikk henne til å ombestemme seg fra å begå selvmord.
Jeg vet ikke sikkert hvorfor hun drepte ham.
Det er et av spørsmålene vi gjerne vil besvare om vi kan.
Kan du holde ut hendene igjen for meg? Takk.
"Hvorfor?" fikk jeg aldri noe svar på.
Kan du snu andre siden opp? Takk.
For denne saken er så enkel.
Noen betjenter sier de gjør en god jobb, og tror kanskje det.
Kanskje de klarer å få sove av det, men ikke jeg.
Fordi jeg har sverget en ed på å opprettholde rettferdigheten.
Og søsteren min fikk ikke rettferdig behandling.
Jeg ble overrasket da Victoria sa
at Kenny skulle flytte inn hos henne og Chris.
Forholdet deres hadde vært så turbulent. Vicky ville alltid være mammaen hans.
Han så henne mer som en storesøster.
Så da hun giftet seg med Chris, så ikke Kenny på ham som en stefar.
Så motvillige forhold var utgangspunktet.
Kenny framviste alltid endel irrasjonell atferd.
Kort tid før drapet
havnet Chris og Kenny i håndgemeng, og Kenny endte opp med blåøye.
Jeg kjente til Kennys personlighet. Han lot ingen slippe unna med noe.
Det hadde moren min innprentet i ham.
Hvordan våger en mindreverdig som Chris å slå ham og gi ham blåøye?
Hvordan våger han?
Hevn var motivet for dette drapet.
Jeg tror det som skjedde var at Kenny ser Chris ligge der forsvarsløs på sofaen,
finner fram den gamle .22-revolveren,
lader den og begynner å skyte Chris.
Vicky våkner og hører det, og under de fire siste skuddene,
kjemper hun enten med Kenny med revolveren
eller snakker ham fra det og kaster våpenet.
Victoria avfyrte neppe noen av skuddene.
Victoria er en som beskytter de hun elsker.
Hun ringte 911 og tilsto, og hun holdt seg til den forklaringen.
Dette er å gjøre bot for å være en dårlig mor.
Og jeg mener det er det hun er skyldig i. Kanskje en dårlig mor, men ikke en morder.
Ja, det mangler håndgripelige bevis på Kennys skyld.
Men hvis man har vasket seg,
eller om man har skiftet klær og vasket seg,
vil det ikke være noe der.
Derimot finnes det massevis av indisier som beviser teorien min.
Jeg har kontaktet politiet før og blitt avvist flere ganger.
De sa jeg skulle bli i St. Louis og ligge unna.
Jeg har blitt truet med arrestasjon
bare for å fortelle aktor at vi skal anke Victorias sak.
Men jeg er en troende kvinne, og jeg vil bare fortsette å prøve.
VÅREN 2018 BEGYNTE BETTY Å SKRIVE EN BOK
SOM GREIER UT TEORIEN HENNES OM AT KENNY DREPTE CHRIS
SLUTTER DU IKKE Å GRÅTE, FÅR DU IKKE KOMME HIT MER
BOKEN BLE UTGITT 7. OKTOBER 2021
BOKLANSERING I POPLAR BLUFF
-Rosanna Yorker. -Ok.
Det som drev meg til å skrive boka var urettferdigheten,
mangelen på kompetent politiarbeid,
og bare at jeg trenger sannheten.
Mitt endelige mål er at Victoria slutter å videreføre en løgn
hun forteller seg selv,
slutter å beskytte en som ikke beskyttet henne,
og beveger seg mot å fortelle sannheten om hva som skjedde den dagen.
Den handler om søsteren min. Hun soner livstid pluss 25 år.
25 år for et drap hun kanskje har begått.
Dette…
Hun har sin versjon av historien, og dette er min.
Så jeg vil du skal lese den og si meg hva du tror.
Hva tror du?
Du vet hva jeg tror.
Kanskje denne boka også får politiet til å se på saken på nytt.
Hadde Vicky fortalt hva som skjedde den dagen
og kommet med mer bevis på hva som virkelig skjedde,
hadde den kanskje blitt gjenåpnet.
Kanskje hun hadde hatt sjansen til å få en ekte rettssak,
ikke bare tiltalepruting.
I BOKA HEVDER BETTY AT ETTERFORSKERNE OVERSÅ
VIKTIG BEVIS SOM IMPLISERTE KENNY SMITH
Noen tror kanskje at jeg bare finner på dette
eller ikke vil tro at søsteren min begikk denne forbrytelsen,
men det var et nødanrop noen dager før drapet
der Kenny sier han tenker å drepe Chris,
og Vicky, og så seg selv.
Det nødanropet er for meg det fremste beviset
på at han gjorde dette.
REGJERINGSBYGG
Nødtelefonen. Hva er problemet?
Ja, frue. Jeg trenger ambulanse. Jeg har selvmords- og drapstanker.
Jeg har ikke mer å gå på. Jeg går i ring utenfor nå.
Ok, er det noen der hos deg?
Ja, mamma og stefar. Jeg…
Jeg tenkte å drepe begge to, og så meg selv.
Ok, jeg… Jeg kan forstå deg.
Jeg orker ikke mer.
Jeg heter Russ Oliver. Jeg var aktor i saken om drapet på Chris Isaac,
utført av kona Victoria Isaac.
Den 7. mai, en uke før drapet,
ringte Kenneth Smith nødtelefonen
og sa han kunne begå selvmord og drap. Dette var ikke noe vi ignorerte.
Det ansporet oss absolutt til å si: "Å! La oss undersøke dette," ikke sant?
Og selv med den kunnskapen
hadde vi fortsatt ingen bevis som indikerte at Kenny gjorde noe her.
Beviset er at Victoria var dekket av Chris' blod.
Og blodsprut er ikke noe man bare kan gjenskape, ikke sant?
Kenneth hadde ikke noe blod på seg.
Og han hadde ikke kruttrester på hendene.
Å si at Kenny gjorde dette,
er det ingen bevis som støtter opp om.
MISSOURI STRAFFE- OG TRAFIKKRETT
Jeg kommer ikke til å lese Bettys bok. Jeg har ikke mye fritid,
og jeg vil såvisst ikke bruke den på å lese hva Betty har å si.
Er det for oppmerksomhet? Er det for at søsteren skal få sympati?
Jeg vet ikke, men søsteren hennes skal ingen steder.
Hun skjøt ektemannen ti ganger i hodet, som en henrettelse.
Hun kommer aldri ut av fengsel.
STATEN MISSOURIS STORE SEGL
Det denne damen sier er bare oppramsede anklager,
oppramsede spekulasjoner uten noe understøttende bevis overhodet.
Og ikke engang personen i fengsel sier det var det som skjedde.
Det burde være en god indikasjon på hvor troverdig dette bør anses som.
Jeg føler med Isaac-familien.
Det Betty påstår er nok ganske opprørende for dem.
De fortjener ikke noe av dette. Å gjenoppleve alt samme.
Velkommen til Vi tar oss en prat. I dag
snakker jeg med den kanskje mest interessante gjesten vi har hatt
på programmet vårt, Betty Frizzell. Jeg vil jo at folk skal lese boka,
så jeg vil ikke avsløre viktige detaljer,
men for å si det enkelt argumenterer du ganske solid
for at Kenny, og ikke Vicky, drepte Vickys ektemann, Chris.
Jeg har jobbet i noen små byer og fylker, men
jeg har aldri sett slik uprofesjonell fremferd.
En ren farse. Bare fordi de hadde en tilståelse der en kvinne
angivelig drepte mannen sin og…
For en jævla løgn.
Største lasset med skitprat jeg har hørt.
Har det skjedd noe siden utgivelsen? Den har vært i salg i nesten en måned nå?
Nei. Og som du vet…
Hun må gi slipp på det.
Hun må tenke på hva det gjør med familien vår.
JEG OG MITT HUS VIL TJENE
Det åpner opp gamle sår.
Vicky gjorde det. Uten tvil i min sjel tror jeg Vicky gjorde det.
Hun skrev en forklaring og tilsto.
Betty bodde ikke i dette området
og var heller ikke særlig mye sammen med Vicky
til å skrive alle de greiene i den boka.
Jeg vet ikke hvor hun har funnet på alt det der.
…men jeg kunne ikke redde Vicky.
Jeg tror Betty er gal og søker oppmerksomhet.
Jeg vet ikke hvordan noen kan prøve å fingere en annen for et drap,
og det gjør meg kvalm.
KENNY SMITH HAR KONSEKVENT AVVIST ENHVER MEDVIRKNING TIL DRAPET
HAN HAR ALDRI BLITT TILTALT OG VICTORIA HAR ALDRI IMPLISERT HAM
Jeg tror ikke Betty nødvendigvis lyver.
Men jeg tror dømmekraften din kan bli uklar,
selv med politibakgrunn eller hvem du enn er,
når du prøver å undersøke en forbrytelse søsken av deg har begått.
Jeg kan absolutt forstå hvorfor
Betty kommer med disse påstandene,
prøver å så tvil der ute, prøver å få søsteren ut av fengsel.
Og det er ikke uvanlig
at familiemedlemmer
ikke tror på politiets etterforskning.
Og det er tilfelle i denne saken.
Til syvende og sist spiller det ingen rolle hva jeg eller Betty mener.
Inntil nye bevis avdekkes
eller noen kommer med et krav eller en forklaring,
vil ingenting endre seg i denne saken.
KENNY SMITH BOR NÅ I EUROPA
HAN VAR IKKE TILGJENGELIG FOR KOMMENTARER
Sist jeg så sønnen min var på tinghuset,
jeg har ikke sett eller snakket med ham siden.
Og det gjør vondt hver dag at jeg ikke kan det.
Han er daglig i tankene mine.
FEM MÅNEDER ETTER DET FØRSTE INTERVJUET,
SAMTYKKET VICTORIA SMITH TIL Å SVARE PÅ FLERE SPØRSMÅL
Er det greit at…
Jepp. Helt greit.
PÅ GRUNN AV VICTORIAS BEGRENSEDE MENTALE KAPASITET
BA BETTY OM Å FÅ VÆRE TIL STEDE UNDER DELER AV INTERVJUET
Min søster Betty var der for meg når ingen andre var der.
Hun er så oppmuntrende.
Jeg føler meg bedre etter å ha snakket med henne. Føler meg ikke så alene.
Jeg har lest boka.
Ja, jeg er klar over hva som har blitt sagt.
Om det er sant eller usant, kan jeg ikke si,
ganske enkelt av rettslige grunner,
og jeg kan være tilbake i retten en dag,
og det kan skade
det dommeren vil se.
Og det er… Jeg kan ikke si noe mer.
I det første intervjuet sa du at du gjorde det.
Vil du fortelle meg på nytt hvem som dro i avtrekkeren den morgenen?
Jeg vil ikke kunne si nøyaktig hva som skjedde,
på grunn av medisinene.
Du vet, jeg var… Den dagen var jeg helt i ørska.
Men det er alt jeg har å si om det.
Kan du fortelle meg om Kenny skjøt Chris?
Jeg vet ikke. Jeg vet virkelig ikke.
Har dere eller noen andre snakket med ham om dette?
Han var der, jeg var der,
og… alle har sin egen mening
og jeg var helt i tåke, og…
…både jeg og sønnen min vet hvordan…
Det var min mors revolver,
og begge vet hvordan man bruker den.
Det er mange, ikke bare søsteren min, som tror sønnen min gjorde det.
Jeg kan ikke bestride det, men kan heller ikke si det var han.
Tror du dette kan være opprørende for Kenny hvis han hevder sin uskyld?
Jeg tror ikke han ville blitt opprørt,
for han kjenner til sin tantes etterforskerside,
og når du har en slektning i politiet,
vet du de vil se på det fra alle vinkler. De vil grave.
Så jeg antar han tenker det er etterforskeren i tanten som bare
finner ut av det.
Tekst: Greger Hoel